ஆடுதுறை - 12 (நெல்)

ஏ டி டீ - 12 (ADT 12) வட்டார வழக்கு சித்ர காளி (Chitrakali) என்றழைக்கப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.

 வெளியீடு 
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (TRRI), 1936 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

 காலம் 
குறுகியகால நெற்பயிர்களில் ஒன்றான இது, 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

 சாகுபடி 
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.

 சிறப்புப் பண்புகள் 
 இந்த நெல் இரகம், ஒரு ஏக்கருக்கு 3900 கிலோவரை (3.9 t/ha) மகசூல் தரக்கூடியது.
 இவ்வகையை சாகுபடி செய்ய, குறுவைப் பருவம் மிகவும் சிறந்தது. 
 இந்நேல்லின் அரிசி, வெள்ளை நிறத்தில் நீண்டு தடித்து காணப்படுகிறது.
 இதன் நெற்பயிர் ஒழுங்கற்ற நீர்ப்பாசனத்தை தாங்கக்கூடியது. 

 இவற்றையும் காண்க 
 பாரம்பரிய நெல்
 இயற்கை வேளாண்மை
 வேளாண்மை 

 சான்றுகள் 

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்